Tror dere virkelig at menn er en samtale unna å voldta noen?

28. apr. 2015 21:39 Sist oppdatert 29. april 2015

Det er en skummel tankegang å skulle lempe voldtektsbyrden over på menn.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Det gir simpelthen ikke mening å belære potensielle overgripere at det ikke er greit å voldta, mener Even Torske. Kvinnene mottar retningslinjer knyttet til oppførsel og preventive tiltak fordi de er de eneste det hjelper å snakke til. Kyrre Lien

Les saken som startet debatten: Her er russemødrenes råd til russen

Kristin Thues innlegg Russeforeldre fraskriver seg ansvar har skapt blest i mediene denne uken. Debatten er nok sunn å ha – i hvert fall er det inntrykket mitt etter å ha lest alle Facebook-kommentarene under innlegget.

Jeg skal gå rett på sak i argumenteringen min på hvorfor jeg føler Thue tar feil. Grunnen til at kvinner mottar oppfordringer knyttet til oppførsel og preventive tiltak, er at dere er de eneste det hjelper å snakke til.

Å skulle gi råd og instruksjoner til unge menn er bortkastet tid. Hvorfor? Fordi menn er fullt klar over at voldtekt både er ulovlig og moralsk forkastelig.

Både de som begår voldtekt og de som ikke begår voldtekt. Akkurat som drapsmenn vet at det ikke er lov å drepe, og tyver vet at det ikke er lov å stjele.

Skummel tankegang å lempe byrden over på menn

Menn har ikke ansvar for overgrep, akkurat som kvinner ikke har ansvar for overgrep. Det er den enkelte som har ansvar for sine egne handlinger.

Det er skummel tankegang å skulle lempe byrden over på menn, som om menn er en gruppe med mennesker som kan bli enige seg imellom om ikke å voldta.

Les også: Russ: «Vi har jo faktisk litt vett i hodet»

De mennene som velger å voldta, er fullt klar over at de ikke bør gjøre det. Men de bryr seg ikke. De har liten eller ingen empati og forkaster lover og regler. Hvorfor i all verden skulle det hjelpe å forklare disse mennene at det ikke er greit?

De er allerede fullt klar over at det ikke er greit. Men kvinner er kanskje ikke klar over hvilke preventive grep de kan ta for å unngå å bli voldtatt.

Å gi kvinner informasjon om dette er nyttig fordi man faktisk kan unngå overgrep på den måten. Man kan beskytte seg selv.

Gir ikke mening å belære potensielle overgripere

Når man går ut av døren hjemmefra, låser man den for å beskytte seg mot innbrudd.

Man prøver ikke å forklare innbruddstyver at det ikke er greit å stjele – fordi det vet vi allerede. Det virker ganske åpenbart og jeg tror alle er enige i at menn er fullt klar over at voldtekt ikke er greit.

Det gir simpelthen ikke mening å belære potensielle overgripere om at det ikke er greit.

Det som kanskje er viktigere å ta opp, er problematikken ved at voldtekt nå tydeligvis har gått bort fra å bli sett på som en alvorlig kriminell handling, og over til å bli ansett som naturlig oppførsel fra menn – og at dette er de må læres opp til at nei, det er ikke greit å voldta. Det er rett og slett absurd, og veldig ekkelt å lese for oss menn.

Menn og voldtekt henger ikke sammen

Er det virkelig blitt slik at folk tror at menn er en samtale unna å voldta noen?

Jeg forstår at likestilling er et stort "buzz-word" om dagen, og det er en viktig, bredspektret og interessant debatt å ta opp. Men dette har absolutt ingenting med likestilling å gjøre.

Menn og voldtekt er ikke to ting som henger i sammen.

Følg Aftenposten Si;D påFacebook, Twitter og Snapchat (aft.sid).

Les også Her er russemødrenes råd

Les også Russeforeldre fraskriver seg ansvar

Les også Russ: «Vi har jo faktisk litt vett i hodet»

Even Torske (23)